قارون اٹھا کے سر پہ سنا گنج لے چلا بہادر شاہ ظفر غزلیں
قاروں اٹھا کے سر پہ سنا گنج لے چلا 
دنیا سے کیا بخیل بجز رنج لے چلا 
منت تھی بوسۂ لب شیریں کہ دل مرا 
مجھ کو سوئے مزار شکر گنج لے چلا 
ساقی سنبھالتا ہے تو جلدی مجھے سنبھال 
ورنہ اڑا کے پاں نشۂ بنج لے چلا 
دوڑا کے ہاتھ چھاتی پہ ہم ان کی یوں پھرے 
جیسے کوئی چور آ کے ہو نارنج لے چلا 
چوسر کا لطف یہ ہے کہ جس وقت پو پڑے 
ہم بر چہار بولے تو برپنج لے چلا 
جس دم ظفرؔ نے پڑھ کے غزل ہاتھ سے رکھی 
آنکھوں پہ رکھ ہر ایک سخن سنج لے چلا